CELEX: 32012R0843
Language: ro
Date: 2012-09-18 00:00:00
Title: Regulamentul de punere în aplicare (UE) nr. 843/2012 al Comisiei din 18 septembrie 2012 privind autorizarea endo-1,4-beta-xilanazei produsă de Aspergillus niger (CBS 109.713) ca aditiv în hrana curcanilor crescuți pentru reproducție, a speciilor aviare minore pentru îngrășare și crescute pentru ouat sau reproducție și a păsărilor ornamentale (titularul autorizației: BASF SE)  Text cu relevanță pentru SEE

19.9.2012   
            
            
               RO
            
            
               Jurnalul Oficial al Uniunii Europene
            
            
               L 252/23
            
         REGULAMENTUL DE PUNERE ÎN APLICARE (UE) NR. 843/2012 AL COMISIEI
   din 18 septembrie 2012
   privind autorizarea endo-1,4-beta-xilanazei produsă de Aspergillus niger (CBS 109.713) ca aditiv în hrana curcanilor crescuți pentru reproducție, a speciilor aviare minore pentru îngrășare și crescute pentru ouat sau reproducție și a păsărilor ornamentale (titularul autorizației: BASF SE)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea aditivilor utilizați în hrana animalelor, precum și motivele și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, a fost transmisă o cerere de autorizare a endo-1,4-beta-xilanazei (EC 3.2.1.8) produsă de Aspergillus niger (CBS 109.713). Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea are ca obiect autorizarea endo-1,4-beta-xilanazei (EC 3.2.1.8) produsă de Aspergillus niger (CBS 109.713) ca aditiv în hrana puilor crescuți pentru ouat, a curcanilor crescuți pentru reproducție, a speciilor aviare minore pentru îngrășare și crescute pentru ouat sau reproducție și a păsărilor ornamentale, urmând a fi clasificată în categoria „aditivi zootehnici”.
            
         
               (4)
            
            
               Utilizarea preparatului respectiv a fost autorizată pentru zece ani pentru puii pentru îngrășare și pentru rațe prin Regulamentul (CE) nr. 1096/2009 al Comisiei (2), iar pentru curcanii pentru îngrășare prin Regulamentul (CE) nr. 1380/2007 al Comisiei (3).
            
         
               (5)
            
            
               Au fost transmise noi date în sprijinul cererii de autorizare a endo-1,4-beta-xilanazei (EC 3.2.1.8) produsă de Aspergillus niger (CBS 109.713) pentru puii crescuți pentru ouat, curcanii crescuți pentru reproducție, speciile aviare minore pentru îngrășare și crescute pentru ouat sau reproducție și păsările ornamentale. În avizul său din 2 februarie 2012 (4), Autoritatea Europeană pentru Siguranța Alimentară („autoritatea”) a concluzionat că, în condițiile de utilizare propuse, endo-1,4-beta-xilanaza (EC 3.2.1.8) produsă de Aspergillus niger (CBS 109.713) nu are efecte adverse asupra sănătății animale, a sănătății umane sau asupra mediului și că utilizarea sa poate îmbunătăți rata de conversie a hranei la toate speciile vizate. Autoritatea nu consideră că sunt necesare cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului furajer în furaje, transmis de laboratorul comunitar de referință înființat prin Regulamentul (CE) nr. 1831/2003.
            
         
               (6)
            
            
               Evaluarea endo-1,4-beta-xilanazei (EC 3.2.1.8) produsă de Aspergillus niger (CBS 109.713) arată că sunt îndeplinite condițiile de autorizare, astfel cum sunt prevăzute la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui să fie autorizată, conform specificațiilor din anexa la prezentul regulament.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Preparatul specificat în anexă, aparținând categoriei „aditivi zootehnici” și grupului funcțional „promotori de digestibilitate”, este autorizat ca aditiv în hrana animalelor în condițiile menționate în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 septembrie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  JO L 301, 17.11.2009, p. 3.
   
      (3)  JO L 309, 27.11.2007, p. 21.
   
      (4)  EFSA Journal 2012; 10(2):2575.
   
      ANEXĂ
      
                  Număr de identificare al aditivului
               
               
                  Numele titularului autorizației
               
               
                  Aditiv
               
               
                  Compoziția, formula chimică, descrierea, metoda analitică
               
               
                  Specia sau categoria de animale
               
               
                  Vârsta maximă
               
               
                  Conținutul minim
               
               
                  Conținutul maxim
               
               
                  Alte dispoziții
               
               
                  Sfârșitul perioadei de autorizare
               
            
                  Unități de activitate/kg de furaj complet cu un conținut de umiditate de 12 %
               
            
                  
                     Categoria aditivi zootehnici. Grup funcțional: promotori de digestibilitate
                  
               
            
                  4a62
               
               
                  BASF SE
               
               
                  Endo-1,4-beta-xilanază
                  EC 3.2.1.8
               
               
                  
                               
                           
                           
                              
                                 Compoziția aditivului
                              
                              Preparat de endo-1,4-beta-xilanază produsă de Aspergillus niger (CBS 109.713) cu o activitate minimă de:
                              
                                           
                                       
                                       
                                          Formă solidă: 5 600 TXU (1)/g
                                       
                                    
                                           
                                       
                                       
                                          Formă lichidă: 5 600 TXU/ml
                                       
                                    
                        
                               
                           
                           
                              
                                 Caracterizarea substanței active
                              
                              Endo-1,4-beta-xilanază produsă de Aspergillus niger (CBS 109.713)
                           
                        
                               
                           
                           
                              
                                 Metoda de analiză
                                  (2)
                              
                              Metoda viscozimetrică bazată pe reducerea viscozității produse de acțiunea endo-1,4-beta-xilanazei asupra substratului cu conținut de xilan (arabinoxilan din grâu), la pH 3,5 și 55 °C
                           
                        
               
                  Curcani crescuți pentru reproducere
               
               
                  —
               
               
                  560 TXU
               
               
                  —
               
               
                  
                              1.
                           
                           
                              În instrucțiunile de utilizare a aditivului și a preamestecului se indică temperatura de depozitare, durata de conservare și stabilitatea la granulare.
                           
                        
                              2.
                           
                           
                              Doza maximă recomandată per kilogram de furaj complet pentru toate speciile care intră în domeniul de aplicare al prezentului regulament: 840 TXU.
                           
                        
                              3.
                           
                           
                              Se utilizează în furaje bogate în polizaharide amilacee și neamilacee (în principal beta-glucani și arabinoxilani).
                           
                        
               
                  9 octombrie 2022
               
            
                  Păsări ornamentale, specii aviare minore, cu excepția rațelor și păsărilor ouătoare
               
               
                  280 TXU
               
            
         (1)  1 TXU este cantitatea de enzimă care eliberează 5 micromoli de zaharuri reductoare (măsurați în echivalenți xiloză) din arabinoxilan din grâu, pe minut, la pH 3,5 și 55 °C.
      
         (2)  Detaliile privind metodele de analiză sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx